I Never Liked You
I Never Liked You – devintasis amerikiečių reperio Future studijinis albumas, išleistas 2022 m. balandžio 29 d. Albumo singlas „Wait for U“ susilaukė didelio populiarumo visame pasaulyje bei pasiekė pirmąją JAV „Billboard Hot 100“ reitingo vietą, tapdamas antruoju Future singlu, pasiekusiu šią viršūnę. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją pardavimų savaitę JAV parduota 222 tūkstančiai albumo kopijų ir jis debiutavo pirmojoje „Billboard 200“ reitingo vietoje, tapdamas aštuntuoju Future įrašu, pasiekusiu pirmąją reitingo vietą. 2022 m. lapkričio mėnesio duomenimis, JAV parduota per milijoną kopijų ir albumas tapęs platininiu. Lietuvoje albumas taip pat pasiekė pirmąją albumų reitingo vietą. 2023 m. vykusiuose „Grammy“ apdovanojimuose daina „Wait for U“ laimėjo apdovanojimą už geriausią melodingojo repo atlikimą bei buvo nominuota geriausios repo dainos kategorijoje, o pats albumas – geriausio repo albumo.